पंजाब सिंह: जिसलै साढ़े अन्दर देश भक्ति दा इक नरोआ दे निग्गर जजबा हा तां असेंगी बाग्गी करार देईयै साढ़े पर पाबंधियां लाई दित्तियां गेईयां। ते फी जिसलै अस अपनी बदहाली कन्नै लड़दे लड़दे भलेयां हारी त्रुट्‌टी गेदे हे। निस्सल होइ गेदे हे तां चानचक्क असें गी फ्रीङम फाइटर बनाई दित्ता गेआ। प्रस्शति पत्र भेंट कीत्ते गे। पैंशनां लग्गी गेइयां। पर साढ़े उप्पर कुड़ने ते खिंञने आलें दी गिनतरी च कमी नीं आई। पैंह्‌लैं मां प्यो कुड़दे हे ते अज्ज कल धीयां पुत्तर कुड़दे नैं। पर कुड़ना ब—दस्तूर ऐ। इयां आख जे साढ़ी जिन्दगी दा अंग बनी गेदा ऐ।